Valar morghulis. -Valar dohaeris.
Olen lakaissut lattiaa monta päivää. -Hyvä.
En tullut lakaisemaan lattioita. -Etkö? Miksi sitten?
Sanoit ottavasi minut oppilaaksesi ja opettavasi minut kasvottomaksi.
Mieshän opettaa tyttöä.
Valar dohaeris. Kaikkien on palveltava. Etenkin kasvottomien.
Haluan palvella.
Tyttö haluaa palvella itseään. Täällä palvellaan Monikasvoista jumalaa.
Tytöstä on tultava ei-kukaan, jotta hän palvelisi hyvin.
Kuka näistä on Monikasvoinen jumala? Näen Muukalaisen ja lumopuun kasvot.
On vain yksi jumala. Tyttö tietää hänen nimensä.
Ja kaikki tietävät hänen lahjansa.
Minne häntä viedään?
Kuningatar Margaery!
Minä olen hänen ja hän minun. Tästä päivästä päivieni loppuun.
Enhän satuttanut sinua? -Et, olit ihana.
Se kävi niin nopeasti. -Niin...
Pelkäsin, että sinuun sattuu. -Ei toki. Olet niin kiltti.
Kiltein kuningas kautta aikojen.
Tätä minä haluan tehdä joka päivä, koko loppuikäni.
Eikö se olisikin upeaa?
Levätään hetki. Ei ole kiirettä. -Ei tietenkään.
Onko nälkä? Pyydänkö tuomaan jotain? -Ei tarvitse.
Haluan vain sinut kokonaan itselleni.
Haluan tietää kaiken mahdollisen kuningas Tommen I:stä.
"Kuningas Tommen." Kuulostaa vieläkin oudolta.
Kuulostaako "kuningatar Margaery"? -Hyvin oudolta.
Aviomieheni. -Vaimoni.
Se tuntuu oudolta. Olen kuningas ja minulla on maailman kaunein vaimo.
Ja kaikki vain koska veljeni kuoli. -Ymmärrän.
Mutta syy ei ole sinun. Et saa tuntea syyllisyyttä siitä.
En minä tunnekaan. Sehän tässä outoa onkin.
Pidätkö purjehtimisesta? -Rakastan sitä!
Uskon, että meistä tulee onnellisia. -Niin minäkin.
Asumme tornissa, joka yltää pilviin asti.
Mutta isoäidillä oli kiire kotiin. Pääkaupunki ei sovi kaikille.
Viihtyykö äitisi täällä? -En usko.
Hän sanoi, ettei täällä saa luottaa keneenkään.
Hienoa, että hän vahtii sinua, kuin leijonanaaras pentuaan.
Mutta nyt minä olen mies.
Niin olet.
Ja kuningas.
Mutta hänelle olet aina lapsi. -Niinpä kai.
Jumaloin häntä. Hän on aina ollut kiltti ja antelias minulle.
Hän on menettänyt miehensä, esikoisensa ja isänsä.
Ei ihme, että hän suojelee sinua. Hän ei ikinä päästä sinua silmistään.
Näytät rakastuneelta. Avioliiton alku on usein onnellista aikaa.
Hän on kaunis, vai mitä? Kuin nukke. Hymyilee usein.
Onko hän sinusta älykäs?
Minä en osaa sanoa. Mutta eipä sillä ole väliäkään.
Kaipaatko koskaan Casterlynkalliota? -Ei siellä ole minulle mitään.
Sinähän vartuit siellä. Sanoit, että siellä ihmiset ovat parempia -
ja että Kuninkaansatama haisee hevonpaskalta ja piimältä.
Miksi puhumme Casterlynkalliosta? -Arvelin, että kaipaat sinne.
Sehän on sinun oikea kotisi. -Kotini on täällä, perheeni luona.
Haluan, että olet onnellinen, äiti.
Tiedän sen. Olet kiltti poika.
Etkö olisi onnellisempi Casterlynkalliossa?
Sanoin: "Kultaseni, eikö neljä kertaa riitä? Yritätkö tehdä ennätyksen?"
Hän kysyi: "Mikä se ennätys on? Pystymme varmasti lyömään sen."
Äiti! Tervetuloa!
Näytät upealta. Avioelämä sopii sinulle.
Syötkö jotakin? Viiniä ei tosin ole, on vielä turhan aikaista meille.
Ei kiitos, en voi jäädä.
Mutta jos voin tehdä mitään... -Olet niin ystävällinen.
Tommen tuntuu tykästyneen sinuun. -Minä suorastaan jumaloin häntä.
Kasvatit upean nuoren miehen. Olen siitä ikuisesti kiitollinen.
Hyvä. Hienoa, että olet onnellinen. -Olen onnesta suunniltani.
Ja aivan poikki. Mutta hänhän on puoliksi leijona ja puoliksi hirvi.
Jätän sinut lepäämään.
Anteeksi, en ole muistanut kysyä. Miten sinua tulee puhutella nyt?
Kuningataräiti vai leskikuningatar?
Muodollisuus ei ole tarpeen. -Kuninkaan innosta päätellen -
kuningataräidistä tulee pian kuningatarisoäiti.
Kelloja soitetaan yötä päivää.
Muista...
Voit pyytää minulta mitä vain.
Pohjoista ei pidetä pelon voimalla. -Loukkauksia ei tule suvaita.
Sinun piti kerätä veroja, ei raatoja. -Lordi Cerwyn kieltäytyi maksamasta.
Hän sanoi, että Pohjoisen vartija on aina ollut Stark, ei mikään petturi.
Hän ei jättänyt vaihtoehtoja. -Nyljin hänet elävältä.
Samoin vaimon ja veljen. Pakotin pojan katsomaan.
Ja? -Uusi lordi Cerwyn maksoi veronsa.
Minulla on sinulle tärkeää asiaa. Lopeta syöminen ja kuuntele.
Emme pysty pitämään Pohjoista, jos muut suvut kapinoivat. Tajuatko?
Meillä on sopimus Lannisterien... -Tywin Lannister on kuollut.
Muut ovat kaukana ja heillä on omat ongelmansa.
He eivät ole koskaan lähettäneet armeijaansa näin pohjoiseen.
Olet hölmö, jos lasket sen varaan.
Sukumme on kasvanut suureksi liittojen ja neuvottelujen kautta.
Paras keino liittojen solmimiseen ei ole nylkeminen -
vaan avioituminen.
Nyt kun olet Bolton, sinun on aika ottaa sopiva vaimo.
Olen löytänyt täydellisen tytön vahvistamaan otettamme Pohjoisesta.
Tuo on Cailininvalli. -Niin. Hieman ränsistynyt.
Oletko käynyt täällä ennen? -Olen, matkalla Kuninkaansatamaan.
Minne viet minua? -Kotiin.
Talvivaara on nyt Boltoneiden.
Et kosinut omasta puolestasi. -En.
Roose Bolton murhasi veljeni. Hän petti sukuni.
Hän palvelee Lannistereita. -Toistaiseksi.
Talvivaara on kotisi. Olet Stark. Hiusten värjääminen ei muuta sitä.
Olet Sansa Stark, Ned ja Catelyn Starkin tytär. Kuulut Pohjoiseen.
Et voi pakottaa minua naimaan petturia ja murhaajaa!
Nait Roosen pojan Ramsayn, josta tulee Pohjoisen vartija.
En suostu! Mieluummin näännytän itseni nälkään!
En pakota sinua mihinkään. Etkö jo tiedä miten paljon sinusta välitän?
Käännymme, jos haluat, mutta kuuntele ensin.
Olet paennut koko ikäsi.
Perheellesi tapahtui kauheita ja olet surrut läheistesi kohtaloita.
Olet ollut tragedian sivustaseuraaja isäsi kuolemasta lähtien.
Lopeta sivusta seuraaminen ja pakeneminen.
Maailmassa ei ole muuta oikeutta kuin itse jakamamme.
Rakastit perhettäsi. Kosta heidän kuolemansa.
Miten pääsemme läpi? -Kierretään.
Kiertotie on pitkä. Kadotamme heidät.
Ei haittaa, tiedän minne he ovat menossa.
Etkö ole liian vanha aseenkantajaksi?
Miten päädyit Peikon palvelukseen?
Hän vihaa tuota nimeä. -Hän ei ole täällä kuulemassa.
Sodan aikana olin Ser Lorimerin aseenkantaja.
Eräänä iltana hän ryyppäsi liikaa. Nälissään hän lainasi kinkun.
Lainasi? -Hän oli juopunut ja ajattelematon.
Minäkin olin juovuksissa. Hän antoi puolet kinkusta minulle.
Aamulla vartija löysi hänet vaunujen alta sammuneena, luu kädessään.
Hänet hirtettiin heti iltapäivällä. Minullekin tehtiin hirttosilmukka -
mutta lordi Tywin armahti minut ja teki minusta poikansa aseenkantajan.
Se oli rangaistus teille kummallekin. -Ei se siltä tuntunut.
Lordi Tyrion oli aina kiltti minulle. -Kaikki ovat olleet. Paitsi minä.
Olen pahoillani puolestasi. -Minä en. Olet sotureista paras.
Voitit Hurtankin. Olen ylpeä siitä, että olen aseenkantajasi.
Anteeksi, että tiuskin aina. -Muuten en oppisi mitään.
Haluatko ritariksi, Pod? -Haluan.
Aloitamme miekkailun huomenna. Harjoittelemme aamuin ja illoin.
Ja opetan sinut ratsastamaan kunnolla.
En voi tehdä sinusta ritaria, mutta voin opettaa sinut taistelemaan.
Et ole ritari, mutta olit silti Renly Baratheonin kaartissa.
Niin olin. -Hyvä mies, lordi Tyrionin mukaan.
Niin oli. -Miten päädyit Renlyn palvelukseen?
Kun olin lapsi, isä järjesti juhlat löytääkseen minulle sulhasen.
Hän kutsui kymmeniä nuoria lordeja ja pakotti minut osallistumaan.
Se oli ihanaa.
Kukaan pojista ei huomannut miten kovapäinen ja iso olin.
He uhkailivat kaksintaisteluilla saadakseen tanssivuoron kanssani.
He kuiskivat naivansa minut ja vievänsä minut linnoihinsa.
Isä hymyili minulle ja minä hymyilin takaisin.
Se oli elämäni onnellisin päivä.
Kunnes huomasin muutaman pojan tirskuvan.
Sitten heiltä petti pokka ja he alkoivat nauraa. He vain pilailivat.
He kutsuivat minua "Kaunotar-Brienneksi". Hyvä vitsi.
Silloin tajusin olevani maailman rumin tyttö.
Iso ja kömpelö elikko.
Yritin juosta pois, mutta Renly Baratheon tarttui minuun.
"Älä näytä heille kyyneliäsi", hän sanoi.
"Nuo pikku paskiaiset eivät ole itkemisen arvoisia."
Hän alkoi tanssia kanssani ja muut vaikenivat.
Renlyhän oli sentään kuninkaan veli.
Mutta eikö hän ollut...
Lordi Tyrion sanoi, että hän oli...
Kyllä, hän piti miehistä. En ole idiootti.
Hän ei rakastanut tai halunnut minua. Hän tanssitti minua koska oli kiltti.
Hän pelasti minut nolaamiselta. Siitä päivästä viimeiseen päiväänsä.
Mutta minä en pystynyt pelastamaan häntä.
Mikään ei satuta niin kuin se, ettet voi suojella rakkaitasi.
Kostan vielä Renlyn puolesta. -Sanoit, että hänet murhasi varjo.
Varjo, jolla oli Stannis Baratheonin kasvot.
Tiedän, että Stannis oli sen takana.
Stannis on mies, ei varjo.
Ja miehen voi tappaa.
Komentaja, haluan puhua kahden kesken.
Olly on palvelijani, kuten minä olin komentaja Mormontin.
Haluan, että hän ottaa oppia kokeneista miehistä.
Hänestä voi joskus tulla komentaja.
Hyvä on. Oletko harkinnut tarjoustani?
Olen, ja olen siitä kiitollinen. Olen aina halunnut olla Jon Stark.
Sinun tarvitsee vain pyytää sitä.
Minun on kuitenkin kieltäydyttävä.
Olen nyt Yövartion komentaja. Paikkani on täällä.
Voisit kostaa sukusi puolesta ja ottaa takaisin kotilinnasi.
Voisit hallita Pohjoista. -Kunpa voisin taistella rinnallanne.
Mutta vannoin pyhän valan ja annoin elämäni Yövartiolle.
Olet yhtä itsepäinen kuin isäsi, ja yhtä kunniallinen.
Melkoista ylistystä. -Ei ole. Isäsi kuoli kunnian tähden.
Mutta en yritä puhua sinua ympäri. -Kauanko aiotte viipyä täällä?
Joko seuramme kyllästyttää?
Pelastitte meidät, emmekä unohda sitä. Mutta kyse on selviytymisestä.
Yövartio ei pysty ruokkimaan joukkojanne ja vankeja loputtomiin.
Talvi tekee tuloaan.
Tiedän. Lähdemme kahden viikon kuluessa, ennen lumien tuloa.
Entä villit? -Jätän heidän kohtalonsa käsiisi.
Voit teloittaa heidät. Se olisi turvallisinta.
Mutta ehkä se Tormund on yhteistyökykyisempi kuin Mance.
Veljesi halunnevat tappaa villit. -Useimmat heistä haluavat.
Vapaata kansaa ei juuri rakasteta. -Sinä olet komentaja. Sinä päätät.
Sinulla on täällä paljon vihollisia. Aiotko lähettää Alliser Thornen pois?
Tee hänestä Itävartion komentaja. -Eikö viholliset tule pitää lähellä?
Sen sanojalla ei ollut paljon vihollisia.
Hän näkee sinussa jotakin.
Sitä ei ehkä puheista huomaa, mutta hän uskoo sinuun.
Ikävää, että tuotin pettymyksen.
Kuninkaan luonne on vaikea, mutta hän tahtoo valtakunnan parasta.
Kunhan saa itse hallita. -Hänellä on oikeus valtaistuimeen.
Olen vannonut pysyväni erossa seitsemän kuningaskunnan asioista.
Miten se vala menikään? Osaat sen varmasti ulkoa.
Yö laskeutuu ja vartiovuoroni alkaa. -Ei, se loppuosa.
Olen miekka pimeydessä, vartija Muurilla -
kilpi, joka suojelee ihmisten valtakuntia...
Kilpi, joka suojelee ihmisten valtakuntia. Se sinä vannoit olevasi.
En ole oppinut mies, mutta täällä kökkiminen ei ole paras tapa auttaa.
Sinun täytyy loata saappaasi ja tehdä se mitä tehtävä on.
Eli mitä? -Boltonit ovat Pohjoiselle pahaksi.
Mutta se on vain yhden miehen näkemys.
Mitä haluat? -Kuka sinä olet?
Et ole ansainnut tuota kolikkoa, etkä kunnioita sen arvoa.
Kuka sinä olet?
En kukaan.
Lutka! -Olet huono valehtelija. Kuka olet?
Jos teet tuon vielä...
Kuka olet? -Kohta se sinulle selviää.
Mitä sinä teet? -Me vain leikimme kasvoleikkiä.
Tyttö ei ole valmis. -Ei näköjään.
Olenpa! -Mihin?
Mihin vain haluatte. Olen valmis kasvottomaksi. Ei keneksikään.
Kenen miekka tuo on? Se kuuluu Arya Starkille.
Arya Starkin miekka, vaatteet ja varastettu hopea. Mies miettii...
Miten "ei kukaan" omistaa noin paljon Arya Starkin tavaroita?
Mitä niille tehdään pesun jälkeen?
Portit auki!
Lady Sansa. Tervetuloa.
Lordi Bolton.
Tässä on poikani, Ramsay Bolton.
On kunnia tavata teidät, arvon lady.
Tuon teille kuumaa vettä. Haluatte varmaan peseytyä.
Kiitos.
Tervetuloa kotiin, lady Stark.
Pohjoinen muistaa.
Sam? Mestari Aemon?
Hän oli pahoillaan. Hän ei voi hyvin. -Huolehdi hänestä.
Veljet! On jo korkea aika kaivaa uudet käymäläkuopat.
Rakennusmestari Yarwyck ja minä valitsimme käymäläkapteenin.
Brian. Se on punapäälle sopiva homma.
Ser Alliser.
Te olette partiomiehistä kokenein.
Todistitte urheutenne villien hyökätessä.
Teistä tulee partiomiesten päällikkö.
Lordi Janos, teistä tulee Harmaavartion komentaja.
Harmaavartiohan on raunioina. -Korjatkaa se parhaanne mukaan.
Vastasin pääkaupungin puolustuksesta, kun olit vaipoissa. Pidä rauniosi.
Riittää jo!
Ymmärsitte väärin. Se oli käsky, ei tarjous.
Pakatkaa varusteenne, hyvästelkää muut ja ratsastakaa Harmaavartioon.
En lähde paleltumaan hengiltä. Anna se jollekin kannattajallesi!
Minä en huoli sitä. Kuulitko, poika? En huoli sitä!
Kieltäydytkö tottelemasta käskyäni?
Tunge käskysi vaikka äpärän perseeseesi.
Viekää lordi Janos ulos.
Olly, tuo miekkani.
Ette voi tehdä tätä. Irti minusta! Lopettakaa!
Poika erehtyy, jos luulee voivansa pelotella minua.
Tämä on häpeällistä! Minulla on ystäviä pääkaupungissa.
Odottakaapa vain! -Polvillesi!
Jos on viimeisiä sanoja, nyt olisi aika sanoa ne.
Olin väärässä! Te olette komentaja.
Olen pahoillani kaikesta mitä olen sanonut ja tehnyt.
Olin väärässä.
Minä rukoilen teitä! Armoa!
Minä lähden! Älkää...
Minua pelottaa.
Olen aina pelännyt.
Olet palvellut meitä hyvin, poikani. -Kiitos, isä.
Ketä Seitsemästä palvot tänään? -Neitsyttä.
Ja Muukalaista. -Kaksi maksaa enemmän.
Mitä te teette? Tämä laitos kuuluu lordi Petyr Baelishille.
Olet häpäissyt isiemme ja esi-isiemme uskoa.
Minä olen yliseptoni... -Olet synnintekijä, jota rangaistaan.
Synnintekijä.
Synnintekijä!
-Häpeä!
Teidän korkeutenne, suurmestari, lordi Tyrell...
Ei se haittaa.
Yliseptonina välitän jumalten tahdon ja olen heidän suurin palvelijansa.
Joka loukkaa minua, loukkaa jumalia.
Hyökkäys minua kohtaan on hyökkäys uskontoamme kohtaan.
Kävikö joku kimppuunne? -Kyllä, ne fanaatikot. Varpuset.
Minua nöyryytettiin ja hakattiin. Hyvä kun hengissä selvisin.
Kuulin, että kaikki alkoi Pikkusormen ilotalosta.
Olen järkyttynyt! -Autan niin ylhäisiä kuin alhaisia.
Huoratkin saavat Äidin armon. -Hoiditte siis huorien sieluja?
Yksityisasiat tulisi pitää yksityisinä.
Mitä haluatte meiltä? -Oikeutta.
Pidättäkää ne rikolliset ja heittäkää heidät mustiin selleihin.
Teloittakaa johtaja, se Ylivarpunen. Hän uhkaa kaikkea meille pyhää.
Mistä minä tämän Ylivarpusen löydän?
Tämä ei ole viisasta. -Pötyä. Nämä ovat uskovaisia.
Mistä löydän Ylivarpusen?
Seitsemän siunausta.
Ylivarpunen on kuulemma täällä. -Ylivarpunenko?
Naurettava nimi, aivan kuin lordi Ankanpoika tai kuningas Kilpikonna.
Mutta vihollisten antamat pilkkanimet jäävät usein käyttöön.
Kaikki eivät pidä tasavertaisuuden ajatuksesta, joten minua vähätellään.
Seitsemän siunausta. -Seitsemän siunausta, lapseni.
Pilkkanimi on kevyt taakka kantaa. Hänen taakkansa on raskaampi.
Miksi teillä ei ole kenkiä? -Annoin ne enemmän tarvitsevalle.
Me kaikki teemme niin, ettemme unohda keitä todella olemme.
Tulitteko tänne muistuttamaan kaikkia siitä?
Kaikkiako? Hyvä kun edes itse muistaisin.
Kerron, ettei kukaan ole erityinen, ja siksi minua pidetään erityisenä.
Ehkä he ovat oikeassa. -Se olisi lohduttava ajatus, eikö?
Lähettivätkö jumalat teidät tänne kiusaukseksi? Toivottavasti eivät.
Oletan, että tulitte pidättämään minua sen yliseptonin jutun takia.
Eikö se ollut sopimaton tapa kohdella jumalten maanpäällistä edustajaa?
Tekopyhyys on kuin paise. Paiseen puhkaisu on aina epämiellyttävää.
Olisivat he kyllä voineet varoa sen veitsen kanssa.
Yliseptoni kävi tänään puheillani.
Hän ei pyytänyt minua pidättämään teitä, vaan teloittamaan.
En luule tietäväni ajatuksianne tässä asiassa.
Olen samaa mieltä kanssanne. Yliseptonin käytös oli tuhoisaa.
Sellainen mies kirkon päänä kalvaa uskoamme sisältä.
Nyt hän viruu Punalinnan tyrmässä.
Usko ja kruunu ovat peruspilarimme. Jos yksi sortuu, sortuu toinenkin.
Meidän on tehtävä kaikkemme suojellaksemme toisiamme.
Lähetä Pikkusormelle korppi Kotkanpesään, tai missä hän onkaan.
Heti, Teidän korkeutenne.
Miten työ edistyy? -Paremmin kuin odotinkaan.
Vielä on tehtävää, mutta... -Loistavaa. Jatka vain.
Tee Pikkusormelle selväksi, että "heti" myös tarkoittaa sitä.
Rauhoitu, ystäväni.
Hän on todella kaunis. Toivottavasti hänestä tulee onnellinen kanssani.
Sitä minäkin toivon. Pidän kovasti lady Sansasta.
Hän on kärsinyt tarpeeksi. -En tee hänelle ikinä pahaa.
Olen kuullut teistä kovin vähän. Se tekee teistä harvinaisen lordin.
Olin ennen äpärälapsi. -Mutta et ole enää.
Haluan puhua lordi Baelishin kanssa. -Selvä, isä.
Ja kiitos, lordi Baelish. Olen teille ikuisesti kiitollinen.
Hän vaikuttaa tyytyväiseltä. -Eikö hänen pitäisi olla?
Hän on yhä neitsyt.
Tyrion ei pannut liittoa täytäntöön, joten hän on naimaton.
Voitte tarkastaa hänet. -Ilotalon pitäjä tekee sen.
Tarvitsen vain tytön sukunimen. -Sitten olen pitänyt lupaukseni.
Oletteko valmis seurauksiin, kun Lannisterit kuulevat tästä?
Lannisterien valta on hiipumassa.
Tywin piti sukunsa vallassa silkalla tahdonvoimalla.
Jaimella on vain yksi käsi eikä yhtään liittolaista.
Tommen on heikko poika, ei pelättävä kuningas.
Kuningatar raivostuu. -Kuningatar Margaery rakastaa Sansaa.
Cersei on kuningataräiti. Hänen valtansa hiipuu päivä päivältä.
Hänellä on yhä tärkeitä ystäviä.
Viesti Cersei Lannisterilta.
Kotkanpesästä saapui ratsulähetti. Cersei luulee, että olette Laaksossa.
Viesti minulle? Sinetti on murrettu. -Ymmärrätte varmaan, lordi Baelish.
Jos saatte viestejä häneltä, alan epäillä liittoamme.
Lannisterit tekivät teistä lordin, mutta toimitte silti heitä vastaan.
Miksi vaarannatte asemanne? -Suuret voitot vaativat riskejä.
Tekin otitte riskin, kun iskitte puukon Robb Starkiin.
Se kannatti. Olette nyt Pohjoisen vartija.
Tywin Lannisterin tuella. Kuka minua nyt tukee? Tekö?
Kotkanpesä on minun. Kun Kotkanpesä ja Pohjoinen liittoutuivat viimeksi -
ne kukistivat maailmanhistorian suurimman dynastian.
Haluan lainata yhtä linnuistanne. Cersei odottaa vastausta.
Haluan lukea myös vastauksen.
Haluan ulos täältä. -Volantis on suuri kaupunki.
Haluan ulos täältä. -Nähdyksi tulemisen riski on suuri.
Haluan ulos täältä. -Monellako tavalla tämä pitää sanoa?
Minusta ei ole hyötyä Daenerys Targaryenille, jos menetän järkeni.
Muistan vain sinun kasvosi. -Kasvoissani ei ole vikaa.
Olen menettämässä järkeni. -Voit menettää enemmänkin.
Olemme kaukana Westerosista.
Mikä minä olen? Pelkkä juopunut kääpiö.
Orjia. -Täällä isännät ovat organisoituja.
Kärpäsiä lannanluojille, vasaroita rakentajille -
ja kyyneliä huorille. Etteivät unohda paikkaansa.
Herra, anna valosi loistaa meille.
Sillä yö on pimeä ja täynnä kauhuja.
Jatketaan matkaa.
Olin kerran teidänlaisenne.
Ostettu ja myyty, ruoskittu ja polttomerkitty.
Myrin Thoros oli Kuninkaansataman ainoa punapappi. Tämä on nätimpi.
Valon Herra kuulee niin kuningasta kuin orjaakin.
Hän kuulee kivimiesten kurjuuden.
Kivimiehet... Harmaasuomua ei rukouksilla pysäytetä.
Sama kuin yrittäisi parantaa ruttoa tanssimalla.
Hän syntyi uudelleen tulesta uudistaakseen maailman!
Lohikäärmeiden äiti!
Tapaamme vapahtajamme! Olisit kertonut.
Mennään.
Etsitään ilotalo.
Rakentakaa talo päivässä!
Kääpiön pään silittäminen tuo onnea.
Kääpiön kullin imeminen tuo vielä enemmän onnea.
Näetkö nyt? Sopeudumme sekaan. Kaksi panetuksesta kärsivää kulkijaa.
Kiitos.
Erikoinen... tukka.
Lohikäärmeiden äiti!
Et ole näköjään ainoa Targaryenien kannattaja.
Sekä pappeja että huoria innoittava henkilö kannattaa ottaa tosissaan.
Miksi olet niin kallis? -Minulla on taikavoimia.
No, hän on nyt varattu.
Minne menet? -Jututtamaan jotakin, jolla on tukka.
Hei. Sinulla ei ole juotavaa. -Eikä sinulla ole rahaa.
Näytänkö rahattomalta?
Ulkonäkö voi pettää. Hiljattain olin vielä maailman rikkaimpia miehiä.
Kuka tarvitsee rikkauksia, jos saa naisen nauramaan?
Maksan aina velkani. Minut tunnetaan siitä.
Pidätkö hänestä? Kaikki pitävät. Kaikki haluavat nussia kuningatarta.
Koska eivät ole tavanneet sellaista. -Sanot vain.
Jos saisin valita täältä kenet vain, valitsisin sinut.
Miksi? -Sinulla on epäilevä mieli.
Mennään sitten. Mutta ensin saat käydä pesulla.
Ala tulla.
Anteeksi, mutta en minä voi.
Tietysti voit. Olet vain ujo. -Enkä ole.
Ota lisää juotavaa. -Mielellään, mutta en pysty tähän.
Kukaan ei ole minua yllättyneempi. Toivottavasti tämä menee ohi.
Mihin muuhun käyttäisin vapaa-aikani?
Käyn alkajaisiksi kusella.
Ei hätää, minä vain... Ai, luulin sinua erääksi toiseksi.
Näytös on ohi. Mutta tytöt auttavat varmasti mielellään.
Olet erehtynyt. Mitä luulet tekeväsi...
Vien sinut kuningattarelle.
Suomennos: Niko Kiiskinen BTI Studios